सीनियर में धौलपुर एवं जूनियर में हिंडौन अव्वल
नगर संवाददाता | सवाई माधोपुर
भारतविकास परिषद हम्मीर शाखा की ओर से गुरुवार को शहर सवाई माधोपुर स्थित एक मैरिज हॉल में प्रांत स्तरीय भारत को जानो प्रतियोगिता का आयोजन किया गया। इस प्रतियोगिता में प्रांत की जूनियर और सीनियर वर्ग की 9-9 टीमों ने उत्साहपूर्वक भाग लिया। शाम को प्रतियोगिता का समापन किया और अतिथियों द्वारा विजेताओं को पुरस्कार देकर सम्मानित किया गया।
भाविप हम्मीर शाखा के अध्यक्ष गिर्राज सिंहल ने बताया कि प्रतियोगिता का शुभारंभ सुबह करीब 11 बजे किया गया। उद्घाटन कार्यक्रम के मुख्य अतिथि अतिरिक्त पुलिस अधीक्षक दशरथ सिंह थे। इसके अलावा प्रांतीय अध्यक्ष उमेश सिंहल और प्रांतीय महासचिव शिवदयाल मंगल भी अतिथियों के रूप में मौजूद थे। इस दौरान अतिथियों ने कार्यक्रम में उपस्थित लोगों को संबोधित करते हुए अपने-अपने विचार व्यक्त किए। शाम के समय प्रतियोगिता का समापन समारोह आयोजित किया गया। इस समापन समारोह की मुख्य अतिथि सवाई माधोपुर विधायक दीया कुमारी थी। अध्यक्षता खंडार विधायक जितेंद्र गोठवाल ने की और विशिष्ट अतिथि के रूप में ओम अग्रवाल मौजूद थे। कार्यक्रम को संबोधित करते हुए विधायक दीया कुमारी ने भारत की जानकारी रखने का आह्वान किया। उन्होंने कहा कि आज के समय में बच्चे कंप्यूटर युग में अपने देश के बारे में कम जानकारी रख पा रहे हैं जबकि कंप्यूटर के माध्यम से हम हमारे देश के बारे में और अधिक जानकारी रख सकते हैं। हमें हमारे अतीत और गौरवशाली इतिहास को पहचानना होगा और हमारी संस्कृति को समझते हुए उसे बनाए रखना होगा। खंडार विधायक ने भाविप हम्मीर शाखा की ओर से आयोजित हुए इस कार्यक्रम की सराहना करते हुए आगे भी इसे जानकारी रखने की बात कही। इस अवसर पर भाविप हम्मीर शाखा के अध्यक्ष गिर्राज सिंहल, निर्मल जैन, श्यामसुंदर सिंहल, राजेंद्र मंगल, महेश गुप्ता सहित अन्य गणमान्य लोग मौजूद थे।
येरहे विजेता : प्रांतस्तरीय भारत को जानो प्रतियोगिता का परिणाम शाम को घोषित किया गया। इस अवसर पर सीनियर वर्ग में प्रथम स्थान पर धौलपुर, द्वितीय स्थान पर बाड़ी और तृतीय स्थान पर हिंडौनसिटी रहे। इसी प्रकार जूनियर वर्ग में हिंडौनसिटी प्रथम, कुशालगढ़ गंगापुर द्वितीय और गंगापुरसिटी शाखा ने तृतीय स्थान प्राप्त किया। विजेताओं की घोषणा के बाद मुख्य अतिथि विधायक दीया कुमारी द्वारा उन्हें पुरस्कार और प्रमाण-पत्र देकर सम्मानित किया गया।
सवाई माधोपुर. भारतको जानो प्रतियोगिता के समापन पर मंचस्थ अतिथि।
bho_Deva npi_Deva hin_Deva hin_Deva hin_Deva hin_Deva